paragraph_text: Vazetje Sigeta grada (Vazetye Sigetta grada / sloxeno po Barni Charnarutichiu Zadraninu. Gospodinu Barni Charnarutichiu / Peretar (!) Tartaglich Splichianin pisa In Venetia : ad instantia di Rugier d’Alba, 1584.),Vazetje Sigeta grada / Brne Karnarutić, Nacionalna i sveučilišna knjižnica u Zagrebu, pristupljeno 12. travnja 2015. prvi je hrvatski povijesni ep, izdan 1584. godine u Mletcima, koji opjevava sigetsku bitku i tragičnu pogibiju Nikole Šubića Zrinskog i hrabrih branitelja Sigeta autora Brne Karnarutića. Kao građa za ep poslužila je poznata i tada popularna kronika o sigetskoj bitci Podsjedanje i osvojenje Sigeta Franje Črnka, tajnika i komornika Nikole Zrinskog i jednoga od preživjelih sudionika bitke.